Μαρία ντελ Κάρμεν Μπουσάδα ντε Λάρα

Η Μαρία ντελ Κάρμεν Μπουσάδα ντε Λάρα (Maria del Carmen Bousada de Lara, 5 Ιανουαρίου 1940- 11 Ιουλίου 2009) ήταν μια Ισπανίδα που κέρδισε διεθνή φήμη όταν έγινε η μεγαλύτερη σε ηλικία μητέρα στον κόσμο στις 29 Δεκεμβρίου του 2006.World's oldest mother dies at 69, BBC News, 15 Ιουλίου 2009 Στη συνέχεια έγινε θερμή υποστηρικτής των δικαιωμάτων για τις μεγαλύτερες σε ηλικία μητέρες και αποτέλεσε αντικείμενο σχολίων και κριτικής.Appel, Jacob M. Motherhood: Is It Ever Too Late? 15 Ιουλίου 2009

Τα δύο δίδυμα αγόρια, ο Κρίστιαν και ο Πάου, γεννήθηκαν πρόωρα με καισαρική τομή και ζύγιζαν 1,6 κιλά το καθένα.

Η Μπουσάδα ντε Λάρα παραδέχθηκε ότι είχε πει ψέματα στους γιατρούς για την ηλικία της ενώ ζητούσε εξωσωματική γονιμοποίηση σε κλινική στην Καλιφόρνια. Την περίοδο που έφερε στον κόσμο τα δίδυμα, η Ισπανίδα ήταν η μεγαλύτερη σε ηλικία μητέρα στον κόσμο. Κατέρριψε το ρεκόρ της Ρουμάνας Αντριάνα Ιλιέσκου του 2005.Irvine, Chris. World's oldest mothers. The Telegraph, 9 Δεκεμβρίου 2008. Δυο χρόνια αργότερα, η 70χρονη Ινδή Ομκάρι Πανουάρ γέννησε δίδυμα. Ωστόσο, η ηλικία της δεν μπορεί να εξακριβωθεί με έγγραφα.
Η Μπουσάδα απεβίωσε από καρκίνο στις 11 Ιουλίου του 2009, όταν τα δυο της αγόρια ήταν μόλις δύο ετών.

 Ηθικά ερωτήματα 
Οι επικριτές της γέννας σε μεγάλη ηλικία χαρακτήρισαν την απόφαση της Μπουσάδα να τεκνοποιήσει ως "εγωιστική, αφύσικη και λανθασμένη και τα παιδιά της ως αθώα θύματα."María del Carmen Bousada de Lara's death does not mean she was wrong  16 Ιουλίου 2009 Τα ίδια τα αδέρφια της επέκριναν την απόφαση της Μπουσάδα.Keeley, Graham. Family turns against world's oldest mother, 67, The Sunday Times 14 Ιανουαρίου 2009. Ωστόσο, εκπρόσωποι του Τύπου και της επιστημονικής κοινότητας χαρακτήρισαν τις επικρίσεις αυτές ως μεροληψία σε βάρος του φύλου.Vine, Sarah María del Carmen Bousada de Lara's death does not mean she was wrong  16 Ιουλίου 2009
Η ίδια η Μπουσάδα υπερασπίστηκε έντονα την απόφασή της. Την περίοδο που έφερε στον κόσμο τα παιδιά της είχε υπεραμυνθεί του δικαιώματος να έχει παιδιά. Έκανε λόγο για τη σωστή χρονική στιγμή και ανέφερε ότι ήταν κάτι που πάντα ονειρευόταν.Mills, James. Why I lied to doctors, by the woman who became the world's oldest mother at 67, London Daily Mail, 29 Ιανουαρίου 2007

 Παραπομπές 

Κατηγορία:Ισπανοί